
PËR NJË SHTESË FONDI NË BUXHETIN E VITIT 2016, MIRATUAR PËR KUVENDIN 

Në mbështetje të nenit 100 të Kushtetutës, të neneve 5 dhe 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 147/2015, “Për buxhetin e vitit 2016”, me propozimin e ministrit të Financave, Këshilli i Ministrave

VENDOSI:

1. Në buxhetin e vitit 2016, miratuar për Kuvendin, të shtohet fondi prej 2 372 097 (dy milionë e treqind e shtatëdhjetë e dy mijë e nëntëdhjetë e shtatë) lekësh, për shpenzime kapitale.
2. Ky efekt financiar të përballohet nga fondi rezervë i buxhetit të shtetit, miratuar për vitin 2016.
3. Ngarkohen Ministria e Financave dhe Kuvendi për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

